આંધ્ર પ્રદેશનું રાયલસીમા ક્ષેત્ર 'હીરાની ધરતી' તરીકે ઓળખાય છે કારણકે અહીંની જમીનમાં મોટી માત્રામાં ખનિજ મળી આવે છે.

જીએસઆઈ અધિકારીઓનું કહેવુ છે કે વજરાકરૂર, જોન્નાગિરી, પાગ દી રાઈ, પેરાવલી, તુગ્ગાલી જેવા વિસ્તારોને હીરાનો ખજાનો માનવામાં આવે છે.

પાડોશી રાજ્યોના લોકો અહીં હીરાની શોધમાં આવે છે. આ લોકો કોઈ પણ જાતની ટેકનિકલ જાણકારી વગર અહીં હીરા શોધવાના કામમાં જોતરાઈ જાય છે.

બીબીસીએ અનંતપુર જિલ્લાના ગામમાં એ લોકો સાથે વાત કરી કે જેઓ ખુલ્લાં મેદાનો અને ખેતરોમાં હીરા શોધી રહ્યા હતા.

તમે આ વાંચ્યું કે નહીં?

એક શ્રમિકે કહ્યું, "અહીં હીરા મળશે એ આશામાં અમે અમારી દરરોજની મજૂરી છોડીને આવીએ છીએ"

ગુંટૂરથી હીરાની શોધમાં આવેલા અન્ય એક વ્યક્તિ બાલૂ નાઇક કહે છે કે ગયા વર્ષે તેમના એક સંબંધીને હીરો મળ્યો હતો. એટલે આ વખતે તેઓ પણ પોતાનું નસીબ અજમાવી રહ્યા છે.

કેવી રીતે શોધે છે હીરા?

અહીં હીરા શોધવા માટે આવતા લોકો પાસે હીરા શોધવા માટે કોઈ ટેકનિકલ કે વૈજ્ઞાનિક જાણકારી હોતી નથી. થોડા અલગ દેખાતા પથ્થરને તેઓ પોતાની બૅગમાં મૂકી દે છે.

જોકે, કઈ જગ્યાએ હીરાની શોધ કરવી એ નક્કી કરવાની પદ્ધતિ છે. આ વિશે વન્નુરુસા કહે છે કે જમીન પર પડતા સૂર્ય કે ચંદ્રના કિરણોના પ્રતિબિંબના આધારે તેઓ હીરો શોધવાની જગ્યાની પસંદગી કરે છે.

કાર્બન ડાયોક્સાઇડ કહેવાતો એક પથ્થર દેખાડીને તેઓ કહે છે કે આ પ્રકારનો પથ્થર જ્યાં પણ મળે ત્યાં હીરા મળે છે. એટલે અમે એ જગ્યાની આસપાસ જ હીરાની શોધખોળ શરૂ કરીએ છીએ.

તેઓનું એવું પણ કહેવું છે કે આ પથ્થરના આધારે જ અંગ્રેજોએ હીરા માટે ખોદકામ શરૂ કર્યુ હતું.

તેમને પણ અહીં પહેલાં એક નાનો હીરો મળી ચૂક્યો છે અને ભવિષ્યમાં પણ મળશે એવી આશા રાખે છે.

હીરાનું શું કરાય છે?

હીરા શોધી રહેલા લોકો પૈકી એકે જણાવ્યું કે હીરો મળ્યા બાદ આ લોકો તેને વચેટિયાને આપે છે. 

જે તેમને હીરાની કિંમતનો નાનો હિસ્સો મહેનતાણા સ્વરૂપે આપી દે છે. 

આ વિસ્તારમાં હીરા મળવા સાથે અનેક કથાઓ પણ જોડાયેલી છે.

ઇતિહાસની વાત કરીએ તો શ્રી કૃષ્ણ દેવરાયના શાસનમાં વેપારીઓ હીરા અને કિંમતી પથ્થરોને ખુલ્લા બજારમાં વેચતા હતા.

લોકો કહે છે કે સમય જતા સામ્રાજ્યોના પતન, કુદરતી આફતો અને યુદ્ધો પછી આ તમામ સંસાધન ખોવાઈ ગયા પણ હવે વરસાદ પડે ત્યારે દેખાવા લાગે છે.

જિયોલૉજિકલ સર્વે ઑફ ઇન્ડિયાના ઉપ નિદેશક રાજા બાબૂ કહે છે, "આંધ્ર પ્રદેશમાં કરનૂલ અને અનંતપુર જિલ્લા તથા તેલંગાનામાં... \n\nમને ઉપરના લેખ માટે સારું શીર્ષક આપો.
ભારતની એ જગ્યા જ્યાં ખેતરો અને ખુલ્લાં મેદાનોમાં હીરા શોધે છે લોકો